## 1. Вовед

### 1.1. Предговор

Комисијата редовно ги известува Советот и Парламентот за напредокот кон европската интеграција постигнат од страна на земјите од регионот на Западен Балкан, проценувајќи ги нивните напори за усогласување со критериумите од Копенхаген и условеноста од Процесот на стабилизација и асоцијација. Овој извештај за напредокот во голема мера ја следи истата структура како и во претходните години:

- кратко ги опишува односите меѓу Република Македонија и Европската унија;

- ја анализира ситуацијата во Република Македонија во однос на политичките критериуми за членство;

- ја анализира ситуацијата во Република Македонија врз основа на економските критериуми за членство; - го разгледува капацитетот на Република Македонија за преземање на обврските од членството, т.е. од acquis - тo како што е изнесено во договорите, секундарното законодавство и политиките на Европската унија.

Овој извештај го опфаќа периодот од октомври 2013 година до септември 2014 година. Напредокот се мери врз основа на донесените одлуки, донесеното законодавство и спроведените мерки. По правило, не се земени предвид законодавството или мерките што се во подготовка или чекаат одобрение од Собранието. Овој пристап обезбедува еднаков третман во сите извештаи и овозможува објективна процена.

Извештајот се заснова на информации собрани и анализирани од страна на Комисијата. Исто така, употребени се многу извори, вклучително и придонесите од Владата на Република Македонија, земјите - членки на ЕУ, извештаите 1 на Европскиот парламент и информациите од разни меѓународни и невладини организации.

Комисијата изготвува детални заклучоци во однос на Република Македонија во својот одделен документ за 2 проширувањето , врз основа на техничката анализа содржана во овој извештај.

### 1.1. Контекст

Во Во декември 2005 година, Европскиот совет додели на Република Македонија статус на земја - кандидатка. Спогодбата за стабилизација и асоцијација меѓу Република Македонија и ЕУ влезе во сила во април 2004 година.

### 1.2. Односи меѓу ЕУ и Република Македонија

Република Македонија учествува во процесот на стабилизација и асоцијација .

Земјата ги спроведува своите обврски според Спогодбата за стабилизација и асоцијација (ССА) со ЕУ, вклучувајќи ги и оние кои се однесуваат на првата фаза од спроведувањето на Наслов V ('Движење на работници, основање, обезбедување услуги, капитал'). Советот сè уште нема заземено став во однос на предлогот на Комисијата од 2009 година, за преминување во втората фаза на асоцијација, во согласност со член 5 од ССА. Протоколот за адаптација на ССА за да се земе предвид пристапувањето на Хрватска во ЕУ, беше потпишан во јули 2014 година; во очекување на неговата ратификација, протоколот се применува привремено со важност од 1 јули 2013 година. Редовниот политички и економски дијалог меѓу ЕУ и земјата продолжи преку структурите утврдени во ССА. Средбите на Комитетот за стабилизација и асоцијација и Советот за стабилизација и асоцијација се одржаа последователно во јуни и јули 2014 година. Експертите се состанаа на седум поткомитети и во посебна група за реформа во јавната администрација. Република Македонија учествува во зајакнатиот мултилатерален економски дијалог со Комисијата и земјите - членки на ЕУ за подготовка за учество во мултилатерален надзор и координирање на економската политика според Економската и монетарна унија на ЕУ. За време на извештајниот период не се

4